CELEX: 32012R0931
Language: sl
Date: 2012-10-10 00:00:00
Title: Izvedbena uredba Komisije (EU) št. 931/2012 z dne 10. oktobra 2012 o določanju odstotka sprejetja za izdajo izvoznih dovoljenj, o zavračanju zahtevkov za izvozna dovoljenja in začasni odložitvi vlaganja zahtevkov za izvozna dovoljenja za izvenkvotni sladkor

11.10.2012   
            
            
               SL
            
            
               Uradni list Evropske unije
            
            
               L 277/7
            
         IZVEDBENA UREDBA KOMISIJE (EU) št. 931/2012
   z dne 10. oktobra 2012
   o določanju odstotka sprejetja za izdajo izvoznih dovoljenj, o zavračanju zahtevkov za izvozna dovoljenja in začasni odložitvi vlaganja zahtevkov za izvozna dovoljenja za izvenkvotni sladkor
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
   ob upoštevanju Uredbe Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (2) in zlasti člena 7e v povezavi s členom 9(1) Uredbe,
   ob upoštevanju naslednjega:
   
               (1)
            
            
               V skladu s točko (d) prvega odstavka člena 61 Uredbe (ES) št. 1234/2007 se lahko sladkor, katerega proizvodnja v tržnem letu presega kvoto iz člena 56 navedene uredbe, izvozi le v okviru količinske omejitve, ki jo določi Komisija.
            
         
               (2)
            
            
               Izvedbena uredba Komisije (EU) št. 394/2012 z dne 8. maja 2012 o določitvi količinske omejitve za izvoz izvenkvotnega sladkorja in izvenkvotne izoglukoze do konca tržnega leta 2012/2013 (3) določa zgoraj navedene omejitve.
            
         
               (3)
            
            
               Količine sladkorja iz zahtevkov za izvozna dovoljenja presegajo količinsko omejitev iz Izvedbene uredbe (EU) št. 394/2012. Odstotek sprejetja je zato treba določiti za količine, ki se uporabljajo od 1. do 5. oktobra 2012. Vse zahtevke za izvozna dovoljenja za sladkor, ki so bili vloženi po 5. oktobru 2012, je treba v skladu s tem zavrniti in začasno odložiti vlaganje zahtevkov za izvozna dovoljenja –
            
         SPREJELA NASLEDNJO UREDBO:
   Člen 1
   1.   Za izvenkvotni sladkor, za katerega so bili od 1. do 5. oktobra 2012 vloženi zahtevki, se izdajo izvozna dovoljenja za količine iz zahtevkov, pomnožene z odstotkom sprejetja, ki znaša 35,073519 %.
   2.   Zahtevki za izvozna dovoljenja za izvenkvotni sladkor, ki so bili predloženi 8., 9., 10., 11. in 12. oktobra 2012, se zavrnejo.
   3.   Vlaganje zahtevkov za izvozna dovoljenja za izvenkvotni sladkor se začasno odloži za obdobje od 15. oktobra 2012 do 30. septembra 2013.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. oktobra 2012
      
         
            Za Komisijo V imenu predsednika
         
         José Manuel SILVA RODRÍGUEZ
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 178, 1.7.2006, str. 24.
   
      (3)  UL L 123, 9.5.2012, str. 30.